**A kettő könyvvitelt vezető egyéb szervezet egyszerűsített éves beszámolója és közhasznúsági melléklete – 2019. év**

**Magyar Újságírók Országos Szövetsége**

Kiegészítés

2. A tárgyévben végzett alapcél szerinti és közhasznú tevéekenységek bemutatása

**Egészségmegőrzés:**

Egészségügyi intézményekkel együttműködve ingyenes illetve kedvezményes szűrőprogramokkal, szakorvosi ellátásokkal, életmódtanácsadással segítjük tagjainkat az egészség megőrzésében. Egészségügyi szolgáltatásainkkal elsősorban a sajtóban dolgozóknál halmozottan előforduló munkaegészségügyi és életmódkockázatokra koncentrálunk.

**Nevelés, oktatás, képességfejlesztés:**

Szövetségünk Bálint György Újságíró Akadémiája keretében működik az ország legnagyobb múltú fotóriporter képzése, amely évtizedek óta a szakmai utánpótlás biztosításának legfontosabb bázisa. Az Akadémia a 2019-es évben is elindította képzésének új évfolyamát. Emellett társszervezeteinkkel – elsősorban a Független Médiaközponttal és a Főszerkesztők Fórumával - együttműködve 2019-ben is szerveztünk olyan workshopokat, amelyek keretében az újságírás egy-egy részterületével (tényfeltárás, adatújságírás, Facebook stb.) tudtak részletesebben megismerkedni a szakmában dolgozók.

**A sajtó szabadságának, sokszínűségének védelme:**

A MÚOSZ jogsegélyszolgálatot működtetett a munkavégzésük kapcsán támadott, a tájékoztatási feladataik ellátása érdekében jogvitába vagy intézményi konfliktusba keveredő újságírók megsegítése érdekében. Sajtó- és munkajogi tanácsainkkal, képzéseinkkel, a honlapunkon és a médiában is megjelenő állásfoglalásainkkal következetesen kiálltunk a sajtószabadság és a médiapluralizmus érdekében.

Budapest, 2020. szeptember 17.

 Hargitai Miklós

 Elnök